П Р О Т О К О Л   № 36
от неприсъствено заседание на комисия “Бюджет и финанси”,
проведено на 30 август 2019 г.

ЧЛЕНОВЕ НА КБФ:	Боян Магдалинчев – председател 
				Георги Кузманов
Калина Чапкънова
Севдалин Мавров

За администрацията на ВСС: Маргарита Радкова – директор на дирекция „Бюджет и финанси”.

I. Комисия „Бюджет и финанси“ упълномощена с решение на пленума на ВСС от 15.07.2019 г.

1. ОТНОСНО: Указания до органите на съдебната власт за разработването на проектобюджет за 2020 г. и актуализирани бюджетни прогнози за 2021 и 2022 г.

Комисия „Бюджет и финанси”
Р Е Ш И :

1. Утвърждава указанията до органите на съдебната власт и приложенията към тях, относно подготовката на проектобюджета за 2020 г. и актуализираните бюджетни прогнози за 2021 и 2022 г.
2. Възлага на Главния секретар на ВСС да изпрати на Председателите на ВКС и ВАС, Главния прокурор на РБългария,  Директора на НИП, Главния инспектор на Инспектората към ВСС и председателите на съдилищата, указанията за подготовката на проектобюджета за 2020 г. и актуализираните бюджетни прогнози за 2021 и 2022 г., с предложение да представят своите проектобюджети в срок до 04.09.2019 г. /за Прокуратурата на РБългария – 05.09.2019 г./.
3. Да се предостави Приложение 1 към Правилата на Държавната агенция „Електронно управление“(ДАЕУ) и Приложение 2ж на Министерството на финансите на Председателя на ДАЕУ за изразяване на писмено становище за разходите в областта на електронното управление и за използваните информационни и комуникационни технологии за периода 2018-2022 г.

2. ОТНОСНО: Отчет за извършените административни разходи на Бюрото по защита за периода от 01.01.2019 г. до 30.06.2019 г., на основание чл. 14, ал. 7 от ЗЗЛЗВНП, изпратен от Прокуратура на Република България.

Комисия „Бюджет и финанси”,
упълномощена с решение на Пленума на ВСС от 15.07.2019 г.,
Р Е Ш И :

ОДОБРЯВА отчет за извършените административни разходи по приложение на специалната защита от Бюрото по защита за периода от 01.01.2019 г. до 30.06.2019 г., на основание чл. 14, ал. 7 от Закона за защита на лица, застрашени във връзка с наказателно производство.

3. ОТНОСНО: Корекция на бюджета на съдебната власт за 2019 г. във връзка с  писмо с вх. № ВСС - 8550/28.08.2019 г. на министъра на финансите. 

Комисия „Бюджет и финанси”,
упълномощена с решение на Пленума на ВСС от 15.07.2019 г.,
Р Е Ш И :

1. УТВЪРЖДАВА промени по бюджета на съдебната власт за 2019 г. на основание чл. 110, ал. 4 от Закона за публичните финанси и във връзка с писмо с вх. № ВСС – 8550/28.08.2019 г. от  министъра на финансите, както следва:
1.1. УВЕЛИЧАВА БЮДЖЕТНИТЕ ВЗАИМООТНОШЕНИЯ С: 2 267 лв.
В т.ч
по показатели и подпоказатели, както следва:
Трансфери между бюджети                                                          2 267 лв.
Трансфери от МТСП
по програми за осигуряване на заетост                                      2 267 лв.
1.2. УВЕЛИЧАВА РАЗХОДИТЕ ОБЩО С:                                  2 267 лв.
В т.ч
по показатели и подпоказатели, както следва:
Текущи разходи 							  2 267 лв.
    Персонал 								  2 267 лв.                                                                                                 
2. УВЕЛИЧАВА бюджета на Висш съдебен съвет  за 2019 г. по § 02-00 „Други възнаграждения и плащания на персонала” с 2 267 лв.
Средствата са за сметка на трансфер между бюджетите на Министерство на труда и социалната политика и съдебната власт в размер на 2 267 лв. съгласно писмо на министъра на финансите с изх. № 04-13-184/27.08.2019 г. /вх. №  ВСС - 8550 от 28.08.2019 г./

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /П/
           
           						        БОЯН МАГДАЛИНЧЕВ

				ЧЛЕНОВЕ:  /П/ ГЕОРГИ КУЗМАНОВ

						/П/  КАЛИНА ЧАПКЪНОВА

	/П/  СЕВДАЛИН МАВРОВ